बिटिसिनि 24,25,515 बेनिफिसारिफोरा सेप्टेम्बर दाननिफ्राय मोननाय नङा जगाय बिफाना जगायनाय बाङाइ बेसेननि मायरं। 27 दान मोननांगौ कमिसननिफ्राय जानगाराव दोनजानानै बिदि थिरांथाखौ लादों दुलाराय बिटिसि बाङाइ बेसेननि एजेन्ट आफादआ। बिटिसिनि गासै 3901 सा बाङाइ बेसेननि एजेन्टआ दा 27 दानानो 1 रां 43 फैसा मोननांगौ कमिसनखौ मोनाबालानो दुखुजों जिउ खांनो गोनां जादों। दासिम बिटिसियाव रायजोबेंगिरि खुंथाय जानायनि उनाव दुलाराय बिटिसि बाङाइ बेसेननि एजेन्ट आफादआ रायजोबेंगिरिनि खुंगिरिखौ मोननांगौ कमिसन नागिरनानै गोसोखांलाइ गथायदोंमोन। रायजोबेंगिरिनि खुंगिरिआ 24 आगष्टनि सिगां एजेन्ट आफादनि मोननांगौ कमिसन होनायनि खोथा होदोंमोन। बेनिफिसारिनि जेंना जाब्लाबो जोबथारनायाव दुलाराय बिटिसि बाङाइ बेसेननि एजेन्ट आफादआ 27 दाननि मोननांगौ कमिसन मोनैखाय जोबरोङै मायरं राननायखौ जानगाराव थानायनि थिरांथा लादों।